ऑकलैंड, जो कि 1836 में गवर्नर-जनरल बनकर भारत आये, अग्रगामी नीति (Forward Policy) के समर्थक थे। अफगानिस्तान का अमीर (शासक) दोस्त मुहम्मद, अंग्रेजों से मित्रता का इच्छुक था तथा उसने आकलैण्ड को भारत का गवर्नर-जनरल नियुक्त किये जाने पर उसे बधाई पत्र भी लिखा। किंतु उसने मित्रता के लिये अंग्रेजों के सम्मुख यह शर्त रखी थी कि अंग्रेज अपने राजनीतिक प्रभाव का प्रयोग करके रणजीत सिंह से पेशावर उसे वापस दिला दें। लेकिन ऑकलैंड ने दोस्त मुहम्मद के इस प्रस्ताव को अस्वीकार कर दिया। इसके पश्चात दोस्त मुहम्मद ने रूस एवं फारस की ओर रुख किया तथा इनसे सहायता प्राप्त करने का प्रयास किया। दोस्त मुहम्मद के इस प्रयास से अंग्रेज सरकार अग्रगामी नीति अपनाने की ओर अग्रसर हुयी तथा उसने रणजीत सिंह एवं शाहशुजा के साथ मिलकर जून 1838 ई. में त्रिदलीय संधि पर हस्ताक्षर किये। (शाहशुजा 1809 में अफगानिस्तान के सिंह्रासन से अपदस्थ कर दिया गया था, तबसे वह लुधियाना में कंपनी का पेंशनर बनकर रह गया था)। इस संधि के अनुसार-